**OBRAZLOŽENJE PRORAČUNA OPĆINE SVETI ĐURĐ**

**ZA 2024. I PROJEKCIJE 2025. I 2026. GODINU**

Na osnovu članka 39. Zakona o proračunu (Narodne novine broj 87/08, 136/12, 15/15, 144/21) predstavničko tijelo JLP(R)S obvezno je na prijedlog izvršnog tijela do kraja tekuće godine donijeti proračun za iduću proračunsku godinu i projekcije za slijedeće dvije godine. Uz proračun za narednu godinu donosi se i Odluka o izvršenju proračuna za tu godinu.

Proračun Općine Sveti Đurđ za 2024. godinu i projekcije za 2025. i 2026. godinu izrađen je prema metodologiji propisanoj Zakonom o proračunu, Pravilnikom o proračunskim klasifikacijama (Narodne novine broj 26/10, 120/13, 1/20) , Pravilnikom o proračunskom računovodstvu i računskom planu (Narodne novine broj 124/14, 115/15, 87/16, 3/18, 126/19, 108/20) te Uputama Ministarstva financija za izradu proračuna JLP(R)S za razdoblje 2024.-2026.

Zakonom o proračunu utvrđeno je da se proračun za 2024. godinu donosi na trećoj razini ekonomske klasifikacije, a projekcije 2025. i 2026. godinu na drugoj razini ekonomske klasifikacije.

Proračun se sastoji od općeg i posebnog dijela te plana razvojnih programa.

Opći dio proračuna čine Račun prihoda i rashoda, Račun financiranja te raspoloživa sredstva iz prethodnih godina gdje su prihodi i rashodi iskazani po ekonomskoj klasifikaciji dok Posebni dio proračuna predstavlja rashode i izdatke po organizacijskoj, programskoj, ekonomskoj, funkcijskoj klasifikaciji te izvorima financiranja.

U Proračunu Općine Sveti Đurđ za razdoblje 2024-2026.godine uključeni su i vlastiti i namjenski prihodi i primici proračunskog korisnika (Dječji vrtić „Suncokret Sveti Đurđ“) koji se uplaćuju na jedinstveni račun dječjeg vrtića „ Suncokret Sveti Đurđ“, te rashodi i izdaci proračunskih korisnika koje financiraju iz tih prihoda.

Proračunom Općine Sveti Đurđ za 2024. godinu planiraju se prihodi i primici u ukupnom iznosu od 2.565.300,00 EUR a čine ih prihodi i primici Općine Sveti Đurđ u iznosu od 2.455.300,00 EUR, vlastiti prihodi i pomoći Dječjeg vrtića „Suncokret Sveti Đurđ“ u iznosu od 110.000,00 EUR.

**PRIHODI I PRIMICI**

Planirani prihodi i primici Općine Sveti Đurđ za 2024. godinu iznose 2.565.300,00 EUR.

61 Prihodi od poreza se planiraju u iznosu od 730.000,00 EUR sukladno procjeni gospodarskih kretanja i te izmjeni općinskih odluka u 2023. godini, a čine ih:

-porez na dohodak; planiran u iznosu od 710.000,00 EUR

-porez na imovinu; planiran je u iznosu od 15.000,00 EUR

-porez na robe i usluge; ukupno je planiran 5.000,00 EUR to je porez na potrošnju alkoholnih i bezalkoholnih pića.

63 Pomoći od subjekata unutar općeg proračuna se planiraju u iznosu od 1.416.000,00 EUR a čine ih:

-633 kapitalne pomoći iz državnog proračuna u iznosu od 1.220.000,00 EUR

-634 tekuće pomoći od HZMO-a, HZZ-a i HZZO-a u iznosu od 3.000,00 EUR za javne radove

-636 pomoći proračunskim korisnicima iz proračuna koji im nije nadležan u iznosu od 3.000,00 EUR

-638 tekuće pomoći iz državnog proračuna temeljem prijenosa EU sredstava u iznosu od 200.000,00 EUR kn za projekte

64 Prihodi od imovine se planiraju u iznosu od 172.300,00 EUR a čine ih:

-prihodi od koncesija, zakupa (poslovnih prostora i naplate parkinga), spomeničke rente, naknade za nezakonito izgrađene zgrade u prostor i zatezne kamate iz obveznih odnosa.

65 Prihodi od upravnih i administrativni pristojbi iznose 198.100,00 EUR čine ih:

-upravne i administrativne pristojbe gdje se najviše planira na boravišnoj pristojbi u iznosu od te ostale pristojbe i naknade

-prihodi po posebnim propisima, te dio čine vlastiti prihodi proračunskih korisnika 104.000,00 EUR,

-komunalni doprinosi i naknade su planirani u iznosu od 90.000,00 EUR

66 Prihodi od prodaje proizvoda i roba te pruženih usluga i prihodi od donacija se planiraju u iznosu od 6.700,00 EUR i to: prihodi od prodaje proizvoda i roba te pruženih usluga (Hrvatske vode 10% ) u iznosu od 4.700,00 EUR i 2.000,00 EUR od donacija od pravnih i fizičkih osoba izvan općeg proračuna.

68 Kazne, upravne mjere i ostali prihodi se planiraju u iznosu od 4.200,00 EUR

7 Prihodi od prodaje nefinancijske imovine se planiraju u iznosu od 38.000,00 EUR, a čine ih:

-prihodi od prodaje neproizvedene imovine (zemljište) 3.000,00 EUR

-prihodi od prodaje proizvedene dugotrajne imovine (građevinski objekti) 35.000,00 EUR

**RASHODI I IZDACI**

Ukupni planirani rashodi Proračuna Općine Sveti Đurđ za 2024. godinu u iznosu od 3.155.500,00 EUR raspoređeni su u Posebnom dijelu proračuna po razdjelima, zatim po programima koji se sastoje od aktivnosti, tekućih i kapitalnih projekata. Rashodi poslovanja upravnog tijela Općine planirani su na temelju ocijenjenog izvršenja za 2023. godinu, ocijenjenih potreba u 2024. godini, uvažavajući uvjete i specifičnosti koje će biti prisutne kod određenih rashoda u 2024. godini, a u skladu s planiranim prihodima za 2024. godinu.

Po ekonomskoj klasifikaciji ukupni rashodi i izdaci Proračuna raspoređeni su na:

|  |  |  |
| --- | --- | --- |
|  | **VRSTA RASHODA I IZDATAKA** | **Iznos u EUR** |
| **3** | **RASHODI POSLOVANJA** | 1.277.211,00 |
| 31 | Rashodi za zaposlene | 426.189,00 |
| 32 | Materijalni rashodi | 537.520,00 |
| 34 | Financijski rashodi | 8.700,00 |
| 35 | Subvencije | 24.000,00 |
| 37 | Naknade građanima i kućanstvima | 130.000,00 |
| 38 | Donacije i ostali rashodi | 150.802,00 |
| **4** | **RASHODI ZA NABAVU NEFINANCIJSKE IMOVINE** | 1.878.289,00 |
| 41 | Rashodi za nabavu ne proizvedene dugotrajne imovine | 13.000,00 |
| 42 | Rashodi za nabavu proizvedene dugotrajne imovine | 1.865.289,00 |
|  | **SVEUKUPNO** | 3.155.500,00 |

**Ukupni rashodi poslovanja planirani su u iznosu od 1.277.211,00 EUR**

Pod navedenim rashodima planirani su:

- rashodi za zaposlene u Općini - 11 djelatnika.

- subvencije, pomoći, donacije: djeci, učenicima, studentima, umirovljenicima, poljoprivrednicima, udrugama, društvima, kućanstvima i ostale naknade.

Subvencije i donacije: djeci, učenicima, studentima, umirovljenicima, poljoprivrednicima, društvima, kućanstvima i ostale naknade planirane su prema očekivanoj realizaciji u 2023. godini i predviđenim aktivnostima i potrebama u 2024. godini.

Rashodi za pomoći su planirane su u 2024. godini na nivou plana za 2023. godinu.

**Rashodi za nabavu nefinancijske imovine planirani su u iznosu od 1.878.289,00 EUR.**

Rashodi za nabavu nefinancijske imovine planirani su na temelju utvrđenih prioriteta, a prvenstveno za završetak već započetih i ugovorenih projekata i za projekte za koje se planira ili je ugovoreno sufinanciranje.

**Značajniji projekti su:**

- uređenje parkirališta u iznosu 3.000,00 EUR

- izgradnja pješačko biciklističke staze po naseljima općine u iznosu 60.000,00 EUR

- opremanje dječjih igrališta u iznosu od 7.000,00 EUR

-energetska obnova javnih objekata ( društveni domovi) . u iznosu 50.000,000 EUR

-izgradnja nerazvrstanih cesta – asfaltiranje u iznosu od 250.000,00 EUR

-detaljan plan uređenja poslovne zone Sveti Đurđ- Hrženica u iznosu 15.000,00 EUR

- izrada projektne dokumentacije i građenje zgrade javne i društvene namjene ( dom za dnevni boravak starijih osoba sa smještajnim jedinicama) u iznosu od 700.000,00 EUR

- izgradnja solarne centrale javnih objekata u iznosu od 40.000,00 EUR

- izgradnja prolazne ceste sa javnom rasvjetom za romska naselja ( Sveti Đurđ i Karlovec) u iznosu od 80.000,00 EUR

- dogradnja dječjeg vrtića „Suncokret Sveti Đurđ“ u iznosu od 170.000,00 EUR

**Ukupni rashodi i izdaci Proračuna raspoređeni su u dva razdjela:**

 EUR

|  |  |
| --- | --- |
| **RAZDJEL / NAZIV** | **Planirano za 2024.** |
| RAZDJEL 001OPĆINSKO VIJEĆE  | 20.477,34 |
| RAZDJEL 002 OPĆINSKA UPRAVA -IZVRŠNA TIJELA | 3.135.022,66 |
| **UKUPNO IZDACI** | 3.155.500,00 |

Kapitalni projekti u Proračunu za 2024. godinu planirani su sukladno izvorima iz kojih se planiraju financirati (prihodi proračuna Općine, pomoći) zatim nastavak radova na započetim projektima, te na temelju potreba i utvrđenih prioriteta.

**UKUPNI RASHODI I IZDACI PRORAČUNA RASPOREĐENI PO PROGRAMIMA**

|  |  |
| --- | --- |
| **NAZIV PROGRAMA** | **PLANIRANO ZA 2024. GODINU U EUR** |
| 1001 PROGRAM DJELATNOST OPĆINSKOG VIJEĆA | 20.477,34 |
| 1002 PROGRAM PRIPREMA, DONOŠENJE I PROVEDBA AKATA I MJERA IZ DJELOKRUGA IZVRŠNOG TIJELA | 405.830,46 |
| 1003 PROGRAM ODRŽAVANJE KOMUNALNE INFRASTRUKTURE | 132.500,00 |
| 1004 PROGRAM ZAŠTITA OKOLIŠA | 39.000,00 |
| 1005 PROGRAM PROSTORNO UREĐENJE I UNAPREĐENJE STANOVANJA | 111.000,00 |
| 1006 PROGRAM RAZVOJ POLJOPRIVREDE | 24.000,00 |
| 1007 PROGRAM IZGRADNJA OBJEKATA KOMUNALNE INFRASTRUKTURE | 1.465.589,69 |
| 1008 PROGRAM PROMICANJA KULTURE | 60.500,00 |
| 1009 PROGRAM RAZVOJ SPORTA I REKREACIJE | 81.000,00 |
| 1010 PROGRAM RELIGIJSKE JAVNE POTREBE | 6.000,00 |
| 1011 PROGRAM SOCIJALNA SKRB | 99.493,51 |
| 1012 PROGRAM ZAŠTITA OD POŽARA | 267.000,00 |
| P 1001 PREDŠKOLSKI ODGOJ -dječji vrtić „Suncokret Sveti Đurđ“ | 337.609,00 |
| P 1002 OSNOVNOSŠKOLSKO OBRAZOVANJE | 66.000,00 |
| P 1003 SREDNJOŠKOLSKO OBRAZOVANJE | 17.000,00 |
| P 1004 VISOKOŠKOLSKO OBRAZOVANJE | 22.500,00 |
| **UKUPNO:** | **3.155.500,00** |

**II. PROJEKCIJE PRORAČUNA OPĆINE SVETI ĐURĐ ZA 2025. I 2026. GODINU**

Projekcijama su planirani ukupni prihodi i primici u iznosu od 2.630,400,00 EUR, te rashodi i izdaci za 2025. godinu u iznosu od 2.713.000,00 EUR

Projekcijama su planirani ukupni prihodi i primici u iznosu od 2.696.300,00 EUR, te rashodi i izdaci za 2026. godinu u iznosu od 2.769.152,15 EUR.

KLASA: 400-08/23-02/2

URBROJ: 2186-21-02-23-2

Sveti Đurđ, 7.12.2023.